Kerti fán csörög a szarka
Kerti fán csörög a szarka,
Az én tubám tarka, barka.
Piros csizma, zöld viganó,
Majd utána visz a manó.

Kerti fán csörög a szarka,
Szép lány ott, az a Tóth Marka.
Minek Marka, mért nem Maris?
Megcsókolnám ezerszer is.

Kerti fán csörög a szarka,
Be széles a malom árka.
Ha széles is, átugrom én,
Szőke fürge kanász legény.

Csörög a szarka kerti fán,
Vendég érkezik még ma tán.
Ej, jönne csak Erzsi felém,
Leültetném ide mellém.

Csörög a szarka kerti fán,
Biz igen szép vagy te, kis lány!
Kökény szemed pillanatja,
Szegény szivem szorongatja.
Népköltészet